EkBass/fiwiki-20250220-pages-articles huggingface dataset:
The Weather Girls

The Weather Girls on yhdysvaltalainen tyttöbändi, joka perustettiin vuonna 1977. Yhtye tunnetaan vuoden 1982 hittikappaleestaan "It's Raining Men", jota seurasi debyyttialbumi Success. Alkuperäinen duo hajosi vuonna 1988. Armstead perusti The Weather Girlsin uudelleen vuonna 1990 tyttärensä Dynelle Rhodesin kanssa. Armstead kuoli vuonna 2004. Nykyiset jäsenet ovat Dynelle Rhodes ja Dorrey Lynn Lyles. == Diskografia == ===Albumit=== * Success (1982) * Big Girls Don't Cry (1985) * Weather Girls (1988) * Double Tons Of Fun (1993) * Think Big (1995) * Puttin' On The Hits (1999) * Totally Wild (2005) Luokka:Yhdysvaltalaiset tyttöbändit
The Getaway

The Getaway tarkoittaa seuraavia asioita: * The Getaway, elokuva vuodelta 1917 * The Getaway, Jim Thompsonin romaani * Pakotie, (), elokuva vuodelta 1972 * Pakotie, (), elokuva vuodelta 1994 * The Getaway, Hilary Duffin kappale * The Getaway, videopeli vuodelta 2002 * The Getaway: Black Monday, jatko-osa edelliselle pelille * The Getaway, Chris de Burghin albumi * The Getaway, Redraman albumi * The Getaway, Red Hot Chili Peppersin albumi
Delta (baryoni)

Delta-baryonit ovat ryhmä baryoneja, joiden spin on 3/2 ja outous nolla. Ne ovat suhteellisen kevyitä baryoneja, joiden massa on noin 1232 Mev/c2, ja niissä on ainoastaan ylös- ja alas-kvarkkeja (u ja d). Deltabaryoneja on neljä lajia, joiden varaukset ovat välillä −1 ... 2 alkeisvarausyksikköä. Tämän mukaisesti niille käytetään merkintöjä Δ−, Δ0, Δ+ ja Δ2++. ==Hajoaminen== Kaikki deltabaryonit ovat hyvin lyhytikäisiä. Ne hajoavat vahvalla vuorovaikutuksella nukleoniksi, siis protoniksi tai neutroniksi sekä pioniksi. Harvemmin ja paljon hitaammin saattaa Δ+ hajota myös protoniksi ja fotoniksi sekä Δ0 vastaavasti neutroniksi ja fotoniksi. ==Rakenne== Koska delta- baryonien spin on 3/2, on niissä kaikkien kolmen kvarkin spinien oltava samansuuntaiset, toisin kuin protonissa ja neutronissa, joissa yhden kvarkin spinin suunta on päinvastainen kuin muiden niin, että hiukkasen kokonaisspin on 1/2. Spin onkin ainoa kvanttiluku, joka oleellisesti erottaa Δ+\- ja Δ0-hiukkaset protonista ja neutronista. Koska ylös-kvarkin varaus on +2/3 ja alas-kvarkin −1/3 alkeisvarausta, voi näistä muodostuvien kolmen kvarkin yhdistelmien varaus vaihdella −1:stä +2:een. Näistä jokaisella on myös antihiukkanen, joka muodostuu vastaavista antikvarkeista. Δ+2 -hiukkasen varaus, +2, on hiukkasfysiikassa varsin poikkeuksellinen, ja se olikin tärkeimpiä vihjeitä, joiden pohjalta kvarkkimalliin päädyttiin. == Luettelo deltabaryoneista == Deltabaryonit Nimi Symboli Kvarkki- koostumus Lepomassa (MeV/c2) Isospin Liikemäärämomentti, Pariteetti varaus (e) outous lumo Keskimääräinen elinikä (sekuntia) Tavallisin hajoamistapa DeltaC.Amsler et al. (2008): Particle listings – Δ(1232) Δ++(1232) uuu 1,232 ± 1 3/2 3/2+ +2 0 0 π+ \+ p+ Delta Δ+(1232) uud 1,232 ± 1 3/2 3/2+ +1 0 0 tai Delta Δ0(1232) udd 1,232 ± 1 3/2 3/2+ 0 0 0 tai Delta Δ−(1232) ddd 1,232 ± 1 3/2 3/2+ −1 0 0 π− \+ n == Lähteet == === Kirjallisuutta === * Luokka:Baryonit
Hariolax

Hariolax (Jukka Koivisto & Hariolax) oli humoristista iskelmämusiikkia esittänyt suomalainen yhtye. Myöhemmin lauluntekijänä tunnetuksi tullut Jukka Koivisto liittyi Raumalla 1970-luvun puolivälissä Hariolaxiin, joka oli perustettu aiemmin toimineen Toke Hariolan yhtyeen jatkajaksi. Koivisto toimi yhtyeen laulusolistina, muut perustajajäsenet olivat Hannu "Tunnu" Pärssinen (basso), Harri Korhonen (kitara), Arto Mäkelä (urut). Sakari Suoknuuti (rummut) ja Kari Lehtomäki (trumpetti). Myöhemmin kitaristiksi vaihtui Jyrki Lehti ja rumpaliksi Timo Koskinen. 1980-luvun alussa yhtyeeseen liittyi toiseksi puhallinsoittajaksi Reijo "Takku" Ylinen. Vuonna 1980 yhtye julkaisi ensimmäisen albuminsa Hariolax. Vuonna 1984 Hariolax osallistui Syksyn Säveleen kappaleella "Sot sot sot" ja julkaisi sen myötä toisen albuminsa Jättipotti. Levyn suosituimmaksi kappaleeksi nousi "Hawaijin yö" ja albumi myi yli 15 000 kappaletta. Hariolax oli mukana myös vuosien 1986 ja 1987 Syksyn Sävelissä lauluilla "Salaperäinen nainen" ja "Oi Isabella", jotka ovat mukana yhtyeen kolmannella ja viimeiseksi jääneellä albumilla Ne naiset. Hariolax- nimi lakkasi olemasta vuonna 1991, mutta sitä seuranneessa Jukka Koivisto Bandissa soittavat osin samat muusikot. == Diskografia == * * * == Lähteet == Luokka:Suomalaiset iskelmäyhtyeet Luokka:Huumorimusiikki
FC Kuressaare

FC Kuressaare on virolainen jalkapalloseura, joka pelaa maan korkeimmalla sarjatasolla Meistriliigassa. Se on kotoisin Kuressaaresta ja pelaa kotiottelunsa Kuressaare Linnastaadionilla. Seura on perustettu vuonna 1997. Kuressaare Luokka:Kuressaare
Sextus Julius Caesar (konsuli 91 eaa.)

Sextus Julius Caesar (kuoli 90 eaa. tai 89 eaa., joissan lähteissä Lucius Julius Caesar) oli roomalainen poliitikko ja sotilas. Hän oli diktaattori Julius Caesarin setä. Sextus Julius Caesarista tiedetään hyvin vähän. Hän oli luultavasti preettori vuonna 94 eaa. setänsä Lucius Julius Caesarin kanssa. Tämän jälkeen hän oli ehkä maaherrana jossain provinssissa ennen kuin palasi Roomaan vuonna. Sextus Julius Caesar oli konsuli vuonna 91 eaa. Tuolloin Italiassa syttyi niin sanottu Liittolaissota. Sextus Julius Caesar hävisi yhden taistelu samnilaisia vastaan ja kuoli vuonna 90 eaa. tai 89 eaa. Asculumin piirityksessä. == Lähteet == * Luokka:Roomalaiset poliitikot
Studio Tan (Palefacen albumi)

__NOTOC__ Studio Tan on rap-artisti Palefacen kolmas studioalbumi, joka julkaistiin 10. huhtikuuta 2007. Albumilta julkaistiin singlet "Hellsinki Freezes Over" ja "Gently". Albumi nousi Suomen virallisen listan sijalle 37. == Kappaleet == # # # # # # # # # # # == Arvostelut == * Noise.fi: Noise.fi: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * Albumin tiedot Meteli -sivustolla Luokka:Palefacen albumit Luokka:Vuoden 2007 albumit Luokka:Antti Suomalaisen tuottamat albumit
Gaius Julius Caesar Strabo

Gaius Julius Caesar Strabo oli roomalainen poliitikko. Hänen veljensä Lucius Julius Caesar oli merkittävä poliitikko. Strabo eteni urallaan aina ediiliksi asti. Hän oli diktaattori Julius Caesarin isän setä. Strabon ensimmäinen poliittinen tehtävä oli jäsenenä komiteassa jonka tuli valvoa Lex frumentaria -lain toimeenpanoa vuonna 103 eaa. Strabosta tuli pontifex vuonna 99 eaa., kvestori 96 eaa. ja ediili vuonna 90 eaa. Sullan kaapattua vallan Strabo yritti päästä valituksi konsuliksi, vaikka cursus honorumin mukaan hänen olisi tullut olla preettori ennen tätä virkaa. Sulla kannatti ilmeisesti Strabon aikomusta. Sullan lähti sotimaan Mithridates VI:ta vastaan vuonna 87 eaa. Sullan vihollinen Marius palasi Roomaan ja hänen veljensä Lucius tapettiin seuranneissa mellakoissa. Strabon tiedetään kirjoittaneen kolme tragediaa, ja hänet tunnettiin humoristisena oraattorina. == Lähteet == * Luokka:Roomalaiset poliitikot Luokka:Roomalaiset henkirikosten uhrit
Uruguayncimarrón

Uruguayncimarron () on uruguaylainen koirarotu. Se on kotimaansa kansallisrotu. == Ulkonäkö == Uruguayncimarron on erittäin voimakasrakenteinen lyhytkarvainen molossikoira, jonka tulee olla rungoltaan suorakulmion muotoinen. Korvat typistetään sen kotimaassa samaan tapaan pyöreäkärkisiksi kuin são miguelinfilalla. Häntä joko typistetään varsin lyhyeksi tai jätetään kokonaan typistämättä. Yleisin väritys on brindle, mutta myös fawn hyväksytään kaikissa sävyissään. Tumma tai musta maski sallitaan. Fawn-värisillä yksilöillä sallitaan mustat vivahteet. Uroksen ihannesäkäkorkeus on 58–61 cm ja nartun 55–58 cm, mutta molemmilla sallitaan 2 cm:n vaihtelu mainituista mitoista. Uros painaa 38–45 kg ja narttu 33–40 kg. == Alkuperä == Rotu polveutuu samoista espanjalaisista karjakoirista kuin são miguelinfila ja kanariandoggi, minkä vuoksi se muistuttaakin niitä ulkonäöllisesti. Se on kuitenkin alun perin syntynyt luonnonvalinnan tuloksena ilman ihmisen jalostusta. Desmond Morriksen mukaan se polveutuisi espanjanmastiffista, joka olisi sittemmin risteytynyt maahan tuotujen vinttikoirien kanssa. Lopputuloksena oli atleettinen ja sitkeä vahtikoira. Tietyllä maantieteellisellä alueella kehittyi melko homogeeninen koirakanta, jonka yksilöt elivät suurissa villikoiralaumoissa. Rodun lukumäärä kääntyi 1900-luvulla laskuun, sillä tuhansia koiria ammuttiin niiden uhatessa ihmisiä ja karjaa. Se katosi kaupunkien ympäristöltä, mutta maatilojen omistajat huolehtivat siitä ja käyttivät sitä vahtikoirana. Viimevuosien aikana sitä on käytetty myös villisian metsästykseen. Vuoden 1969 Melon näyttelyyn osallistui huomattava määrä uruguayncimarroneja, ja Montevideon näyttelyssä luvuksi arvioitiin nelisenkymmentä yksilöä. Kotimaansa ulkopuolella niitä on nykyisin muun muassa Ruotsissa ja Tšekissä. Suomeen on rekisteröity joulukuuhun 2022 mennessä 23 yksilöä. 250px|thumb|Tumma brindle === Etymologia === Cimarrón tarkoittaa villiä tai kesytöntä, mikä viittaa sen alkuperään. Criollo tarkoittaa puolestaan kreolia tai "alkuperältään paikallista" == Katso myös == *Boliviandoggi *São miguelinfila == Lähteet == * Kennel Perro Caracteristico * Willes, Renée: All världens hundraser - Lexicon med 404 hundraser ===Viitteet=== == Aiheesta muualla == Luokka:Eteläamerikkalaiset koirarodut Luokka:FCI 2 Pinserit, snautserit, molossityyppiset ja sveitsinpaimenkoirat Luokka:Mastiffit
Islannin pörssi

Islannin pörssi ( tai ICEX) perustettiin vuonna 1985 useiden pankkien ja välitysliikkeiden liityttyä yhteen Islannin keskuspankin aloitteesta. Vaihto pörssissä alkoi 1986 Islannin valtion velkakirjoilla, osakevaihto käynnistyi vuonna 1990. Osakekauppa kasvoi sen jälkeen hyvin nopeasti. Islannin verrattain pienen talouden vuoksi pörssiin listatut yhtiöt ovat pieniä. Pörssi kuuluu OMX-yhtiölle, jonka taas omistaa NASDAQ OMX Group. ==Historia== OMX kirjoitti aiesopimuksen Islannin pörssin ostosta syyskuussa 2006. Sopimuksessa sovittiin Islannin pörssin ja Islannin arvopaperikeskuksen omistavan Eignarhaldsfélagið Verðbréfaþingin myymisestä OMX:lle. Islannin pörssi joutui lopettamaan kaiken pörssikaupan kolmeksi päiväksi, kun Islannin rahoitustarkastus otti haltuunsa Kaupthingin ja Glitnirin. Kaupankäynti oli keskeytettynä 9.–10. lokakuuta ja 13. lokakuuta 2008. Keväällä 2019 Islannin pörssin keskeisimpien yritysten mukaan määräytynyttä osakeindeksiä (OMX Iceland 8) laajennettiin kahdeksasta kymmeneen yritykseen. Islannin pörssin tilaa kuvaavaksi mittariksi tuli tällöin OMX Iceland 10 (OMXI10) -indeksi. == Katso myös == * Luettelo Islannin pörssissä noteeratuista yhtiöistä ==Lähteet== == Aiheesta muualla == * NASDAQ OMX Nordic Luokka:Arvopaperipörssit Luokka:Islannin talous Luokka:NASDAQ OMX Group
Kawakaminkoira

Kawakaminkoira (kawakami-ken) on japanilainen koirarotu. == Ulkomuoto == thumb|250px|right|Kawakaminkoiran pää. Suuri pää suhteessa runkoon ja tummat, punaiseen vivahtavat silmät ovat kawakaminkoiran tunnusomaisimmat piirteet. Sen häntä on vahva ja tuuhea ja yltää miltei kintereisiin asti. Väritys vaihtelee suuresti: mm. punaseesami, mustaseesami, valkoseesami, valkoinen ja punainen ovat mahdollisia. Säkäkorkeus on 35–45 cm. Punaiset yksilöt tuovat helposti mieleen suomenpystykorvan. == Luonne ja käyttäytyminen == Kawakaminkoira antaa vaikutelman varautuneesta voimakkuudesta ja omanarvontunnosta. Se on kuitenkin ystävällinen. == Alkuperä == Rotu on kotoisin Naganon prefektuurista Kawakamin kylästä, ja legendan mukaan se polveutuu Chichibu-vuoriston susista, joita metsästäjät kesyttivät. Se on nykyisen shiban kantarotu ja sitä voidaan pitää yhtenä shiban shinshu-linjan muunnoksista. == Lähteet == Takaoka, Kazuya ja Kuru, Sachiko: Dog - The Graphics of Japanese Dog Luokka:FCI:n ulkopuoliset rodut Luokka:Pystykorvat Luokka:Metsästyskoirat Luokka:Naganon prefektuuri Luokka:Japanilaiset koirarodut
Possujuna

Possujuna on Särkänniemen huvipuiston laite, joka on suunnattu pienille lapsille. Se on yksi Särkänniemen vanhimmista laitteista. Possujunan vaunut muistuttavat porsaita. Sen maksimipituus on 140cm. Possujuna sijaitsee Särkänniemen Pelitorilla. == Katso myös == * Särkänniemi * Luettelo Särkänniemen laitteista == Lähteet == Luokka:Huvipuistolaitteet Luokka:Särkänniemi
Jaakonmarkkinat

Jaakonmarkkinat on alun perin keskiajalta, ja sittemmin vuodesta 1976 lähtien järjestetty markkinatapahtuma Rymättylässä, Naantalissa. Keskiajalla se pidettiin Rymättylän kirkolla, nykyään sen lähellä Rymättylän keskustassa vuosittain heinäkuun puolessa välissä. Perinteisen markkinaohjelman lisäksi järjestetään muun muassa musiikkia ja tanssit. Vuoden 2009 tapahtumassa vieraili arviolta noin 6 000 kävijää, samoin kuin aikaisempinakin vuosina. == Lähteet == == Aiheesta muualla == * Luokka:Rymättylä Luokka:Naantalin tapahtumat Luokka:Markkinat
Anja Similä

Anja Kyllikki Similä (omaa sukuaan Suonio; 18. kesäkuuta 1898 Hiitola – 4. helmikuuta 1938 Valkeakoski) oli suomalainen näyttelijä. Hän teki uraa muun muassa Helsingin, Viipurin ja Tampereen lavoilla sekä muutamassa elokuvassa. ==Elämä ja ura== Anja Similän vanhemmat olivat näyttelijä-laulaja Evert Suonio ja näyttelijä Kirsti Suonio. Hänellä oli kolme sisarta: Ida Kaarina (1895), Aatto Antero (1897) ja Martta Johanna (1899). Hänen vanhempansa erosivat vuonna 1915. Anja Similä kävi Aspin tyttökoulun ja aloitti näyttelijän uransa Viipurin Näyttämöllä vuonna 1917. Suomen Kansallisteatterissa hän näytteli 1919, Tampereen Teatterissa 1922 ja edelleen 1923–1928. Hän opiskeli yhden vuoden Suomen Näyttämöopistossa, lisäksi hän suoritti lauluopintoja Hanna Granfeltin johdolla.Kotimaisia näyttämötaiteilijoita sanoin ja kuvin, sivu 288 Similän näyttämötaiteellisia tulkintoja olivat muun muassa Eeva (kappaleessa Kihlaus), Agnes (Synti), Pohjolan tytär (Lemmin poika), Anni ja Maija (Tukkijoella) sekä Manta (Olenko minä tullut haaremiin). Victorien Sardoun näytelmässä Rouva Suorasuu hän tulkitsi nimiosan, kuten myös Minna Canthin näytelmässä Anna-Liisa. Suomen Kansallisteatterissa Similä näytteli muun muassa Henrik Ibsenin klassikkokappaleessa Peer Gynt (ensi-ilta 26. tammikuuta 1916). Myös hänen vanhemmillaan oli roolit samassa esityksessä.http://ibsen.net/?id=67277&subid;=0 Similällä oli sivurooli kolmessa elokuvassa 1930-luvulla, muun muassa varhaisessa äänielokuvassa Aatamin puvussa ja vähän Eevankin, johon hänen aviopuolisonsa, muusikko Martti Similä sävelsi musiikin. Viimeksi Anja Similä toimi teatterinjohtajana Valkeakosken näyttämöllä. Hän kuoli helmikuussa 1938 keuhkokuumeeseen.Anja Similä kuollut, Helsingin Sanomat, 06.02.1938, nro 35, s. 18, Kansalliskirjaston digitaaliset aineistot ==Filmografia== *Aatamin puvussa... ja vähän Eevankin (1931) *Miehen kylkiluu (1937) *Karmankolon kuningas (1938) ==Lähteet== *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 ==Aiheesta muualla== * Luokka:Suomalaiset näyttelijät Luokka:Vuonna 1898 syntyneet Luokka:Vuonna 1938 kuolleet
Deadsoul Tribe

Deadsoul Tribe on itävaltalainen Devon Gravesin (Psychotic Waltz) perustama progressiivista metallia soittava yhtye. Edellisessä yhtyeessään Buddy Lackeyna tunnettu Graves huolehtii pääosin kappaleiden säveltämisestä. Hän toimii myös kaikkien yhtyeen julkaisuiden tuottajana. Deadsoul Triben musiikki on tunnelmaltaan synkkää ja sisältää paljon epätavallisia tahtilajeja. Monessa yhtyeen kappaleessa kuten esimerkiksi "Black Smoke and Mirrors" A Murder of Crows -levyllä ja "Toy Rockets" The January Tree -levyllä Devon Graves soittaa huilua, soitinta jonka valintaan on suuresti vaikuttanut hänen kunnioituksensa Jethro Tull -yhtyeen keulahahmo Ian Andersonia kohtaan. == Diskografia == ===Studioalbumit=== *Dead Soul Tribe (2002) *A Murder of Crows (2003) *The January Tree (2004) *The Dead Word (2005) *A Lullaby for the Devil (2007) ==Jäsenet== ===Nykyiset=== *Devon Graves *Roland Kerschbaumer *Roland Ivenz *Adel Moustafa ===Entiset=== *Volker Wiltschko == Aiheesta muualla == * Virallinen sivusto Luokka:Itävaltalaiset progressiiviset metalliyhtyeet
Riukiunkoira

Riukiunkoira on japanilainen koirarotu. Nimensä se on saanut Riukiusaarista. Siitä on olemassa kaksi eri muunnosta, yanbaru ja yaeyama. == Ulkomuoto == Riukiunkoira on keskikokoinen lyhytkarvainen pystykorva. Se muistuttaa jonkin verran kainkoiraa, joskin on rungoltaan tätä pitkänomaisempi. Keskeisiin tuntomerkkeihin kuuluu leveä korvienväli. Rintakehä on erittäin syvä ja leveä ja vatsalinja täysin pyöristynyt. Yleisimmät ja arvostetuimmat värit ovat brindle (tora) ja punainen (akainu). Tästä huolimatta rodulla esiintyy peräti kymmentä eri väritystä, joihin lukeutuvat muun muassa musta, valkoinen, seesami ja norsunluu. Yaeyama-linjan urokset ovat säkäkorkeudeltaan 50 cm ja nartut 47 cm, kun taas yanbaru-linjan urokset ovat 46 cm ja nartut 43 cm korkeita. == Luonne ja käyttäytyminen == Rotu on äärimmäisen kuuliainen omistajalleen ja säyseä. == Alkuperä == Riukiunkoira on kotoisin Okinawan saarelta Yanbarun ja Yaeyaman alueilta, jossa se jalostettiin villisian metsästykseen. == Lähteet == * Takaoka, Kazuya ja Kuru, Sachiko: Dog - The Graphics of Japanese Dog Luokka:FCI:n ulkopuoliset rodut Luokka:Pystykorvat Luokka:Japanilaiset koirarodut
Ollaan ihmisiksi

Ollaan ihmisiksi on Pate Mustajärven seitsemäs studioalbumi. Se julkaistiin 21. lokakuuta 2009. Albumi sisältää covereita Juice Leskisen kappaleista, ja se on saanut nimensä Leskisen kappaleen mukaan. Mukana on myös kaksi Leskiseltä levyttämättä jäänyttä kappaletta. Albumi äänitettiin Jani Viitasen Headline Studiolla, ja sen miksasi Mikko Karmila. Masteroinnin toteutti Mika Jussila Finnvox-studiolla. == Kappaleet == Kaikki säv. ja san. Juice Leskinen, paitsi Ennen vanhaan Ikurissa sekä Terva ja höyhenet säv. Ari Kankaanpää. # # # # # # # # # # # # # == Kokoonpano == * Pate Mustajärvi – laulu * Ari Kankaanpää – kitara * Jaan Wessman – basso * Tommi Rautiainen – rummut * Safka Pekkonen – koskettimet * Mongo Aaltonen – perkussiot (kappaleet 2–5, 7–8 ja 12) * Nina Tapio – taustalaulu (kappaleet 4–5, 8 ja 12–13) * Hanna-Riikka Siitonen – taustalaulu (kappaleet 4–5, 8 ja 12–13) * Jani Viitanen – taustalaulu (kappale 4) === Tuotanto === * Jani Viitanen – äänittäjä * Mikko Karmila – miksaaja * Mika Jussila – masteroija * Harri Hinkka – valokuvat == Arvostelut == * Keskisuomalainen: suopeaKeskisuomalainen: Levyarvio * Soundi: Soundi: Levyarvio == Lähteet == * Poko Rekordsin uutisointi aiheesta * Aamulehti.fi - Pate levyttää harvinaista Juicea ===Viitteet=== Luokka:Pate Mustajärven albumit Luokka:Vuoden 2009 albumit Luokka:Tribuuttialbumit Juice Leskiselle
Amata Kabuan kansainvälinen lentoasema

Amata Kabuan kansainvälinen lentoasema (IATA: MAJ, ICAO: PKMJ) on lentokenttä Majurossa, Marshallinsaarilla. Air Marshall Islands tekee sieltä lentoja ulommille saarille. Lisäksi Continental Micronesia tekee sieltä lentoja paitsi Kwajaleiniin, myös ulkomaisiin kohteisiin Havaijille, Guamille ja Mikronesian liittovaltioon. Kiitotien pituus on 2 407 metriä. == Lähteet == Luokka:Marshallinsaaret Luokka:Oseanian lentoasemat
Vanamo (nimi)

Vanamo on Suomessa käytössä sekä sukunimenä että naisen ja varsinkin aikaisemmin myös miehen etunimenä. Nimi johtuu kasvin nimestä vanamo. Vanamon nimipäivä on 3. elokuuta, samana päivänä kuin Linneankin, sillä kasvin tieteellinen nimi on Linnaea borealis, joka johtuu Carl von Linnén nimestä. Vuoden 2019 loppuun mennessä etunimi Vanamo on annettu hieman yli 1130 naiselle, joista suurin osa on vuoden 2000 jälkeen syntyneitä, sekä noin 30 miehelle. Henkilöitä, joiden sukunimi on Vanamo, oli elokuussa 2020 elossa 222. == Tunnettuja henkilöitä, joiden sukunimi on Vanamo == * Elsa Vanamo, oik. Elsa Aarni (1890–1969), näyttelijä * Jorma Vanamo (1913–2006), suurlähettiläs * Kaarlo Vanamo (1873–1925), puutarhuri, tietokirjailija ja toimittaja * Leena Vanamo (1964–2020), iskelmälaulaja * Pia Letto-Vanamo (s. 1954), oikeustieteilijä * Veijo Vanamo (1927–2018), televisiossa esiintynyt keittiömestari ==Lähteet== Luokka:Etunimet Luokka:Sukunimet
Guatemalandoggi

Guatemalandoggi (dogo guatemalteco) on guatemalalainen koirarotu. Vuonna 2008 guatemalalaisen populaation koko oli 2000-2900 yksilöä, kun se vuonna 2000 oli vain 1800-2000 yksilöä. Vuoden 2008 populaatiosta jalostukseen käytettyjä uroksia oli 100 ja jalostukseen käytettyjä narttuja 200.Domestic Animal Diversity Information System. Haettu 1.3.2013. == Ulkomuoto == Guatemalandoggi on keskikokoinen ja karu. Se muistuttaa dogo argentinoa, mutta sillä on eri alkuperä. Karvapeite on sileää ja tiheää. Väritys on valkoinen, joskin päässä tai silmien ympärillä saattaa esiintyä mustia läiskiä. Säkäkorkeus on normaalisti 50-61 cm (urosten keskiarvo 60 cm, narttujen 50 cm) ja paino 25-40 kg (urosten keskiarvo 40 kg, narttujen 38 kg), mutta on olemassa myös kookkaampi linja, jossa vastaavat mitat ovat jopa 70 cm ja 55 kg. Alkuperämaassa häntä typistetään ja korvat joko typistetään tai jätetään luonnollisiksi. == Luonne ja käyttäytyminen == Guatemalassa koiran tulee puolustaa kotia, ja jos se ei siihen kykene sitä pidetään hyödyttömänä. Sen ei myöskään tule sietää vieraiden ihmisten käsittelyä, ja jopa tuomarin pureminen yrittäminen näyttelykehässä on sallittua. == Alkuperä == Rodun juuret ovat dalmatiankoirassa, valkoisessa bullterrierissä ja bokserissa, minkä vuoksi kannassa esiintyi aluksi myös pilkullisia yksilöitä. Guatemalanbullterrierin epämääräinen kantatyyppi oli olemassa jo 1920-luvulla, mutta vasta Gallusserin perhe jalosti sen 1930-luvulla varsinaiseksi roduksi. Rodulle avattiin virallinen rekisteri vuonna 1960. Sitä ei esiinny maan ulkopuolella muutamia Yhdysvalloista löytyviä yksilöitä lukuun ottamatta. Aiemmin rodusta käytettiin nimitystä guatemalanbullterrieri, mutta se muutettiin jokin aika sitten. Se on Guatemalan kennelliiton tunnustama ja sen FCI-hyväksynnän eteen tehdään yrityksiä. == Katso myös == *Brasiliandoggi *Dogo argentino == Lähteet == *Guatemalandoggi Molosserworldissa === Viitteet === Luokka:Pohjoisamerikkalaiset koirarodut Luokka:FCI:n ulkopuoliset rodut Luokka:Mastiffit
Roštšino

Roštšino, paikkakuntia Venäjällä: * Roštšino eli Raivola, kunta ja kaupunkimainen taajama Karjalankannaksella Leningradin alueella * Roštšino, kylä ja maalaiskunta Novgorodin alueen Valdain piirissä
Lankhmarin varkaat

Lankhmarin varkaat () on Fritz Leiberin vuonna 1970 ilmestynyt fantasiakirja. Teos on sarjan sisäisessä aikajärjestyksessä ensimmäinen osa Lankhmar- kaupungin Fafhrdista ja Harmaasta Hiirestäjästä kertovia miekka ja magia -tarinoita. Kirja sisältää johdannon ja kolme novellia: * Lumentulon naiset (The Snow Women, 1970) * Pahuuden malja (The Unholy Grail, 1962) * Kohtalokkaita kohtaamisia Lankhmarissa (Ill Met in Lankhmar, 1970) – Nebula- palkinto 1970 ja Hugo-palkinto 1971. == Aiheesta muualla == * Toni Jerrman: Miekka ja magia -fantasian juurilla . Helsingin Sanomat 21.12.2007. Luokka:Vuoden 1970 kirjat Luokka:Fantasianovellikokoelmat Luokka:Yhdysvaltalaiset novellikokoelmat
Roberto Jiménez Gago

Roberto Jiménez Gago, yleensä vain Roberto (s. 10. helmikuuta 1986 Madrid, Espanja) on espanjalainen jalkapallomaalivahti. Hän on edustanut Espanjassa useita seuroja kuten Atlético Madridia, Zaragozaa, Espanyolia ja Málagaa. Portugalissa hän on edustanut Benficaa ja Kreikassa Olympiakosta. Vuonna 2019 hän siirtyi Englantiin West Ham Unitedin joukkueeseen ja lähti sieltä tammikuussa 2020 lainalle espanjalaisseura Deportivo Alavésiin. == Ura == Roberto on Atlético Madridin junioriakatemian kasvatti. Hän teki ensiesiintymisensä edustusjoukkueessa 22. joulukuuta 2005 ottelussa Osasunaa vastaan. Kauden 2007–2008 hän pelasi lainalla maan toiseksi korkeimmalla sarjatasolla pelanneessa Gimnàsticissa, jossa hän toimi joukkueen ykkösmaalivahtina. Heinäkuussa 2008 Roberto siirtyi Recreativoon osana vaihtokauppaa, jossa Florent Sinama-Pongolle matkasi Madridiin. Atléticolle jäi kuitenkin takaisinosto-oikeus Robertosta.El Atlético de Madrid traspasa a Roberto Jiménez al Recreativo Atlético Madrid. Viitattu 1.8.2009. Kaudella 2008–2009 hän ei pelannut yhtään pääsarjaottelua, tilille kertyi vain cup- otteluita. 13\. heinäkuuta 2009 Roberto palasi Atléticoon, joka maksoi kasvatistaan 1,25 miljoonaa euroa. Sopimus oli pituudeltaan kolmivuotinen.Roberto Jiménez acompañará a Sergio Asenjo Marca. Viitattu 1.8.2009. Tammikuussa 2010 seura päätti lainata vähälle peliajalle jääneen maalivahdin Zaragozaan.Roberto se incorpora al Real Zaragoza realzaragoza.com. Viitattu 26.1.2010. Kesällä 2010 hän siirtyi portugalilaisseura Benficaan 8,5 miljoonan euron siirtokorvauksella.El Benfica confirma la contratación de Roberto por 8,5 millones Marca. Viitattu 27.6.2010. Roberto edusti joukkuetta yhden kauden ajan pelaten 25 ottelua, minkä jälkeen hän palasi takaisin Espanjaan. Zaragoza maksoi Robertosta portugalilaisseuralle 8,6 miljoonan euron siirtokorvauksen. Roberto on pelannut Espanjan eri juniorimaajoukkueissa vajaat 20 maaottelua. == Lähteet == == Aiheesta muualla == * Roberton tilastot BDFutbol-sivustolla Luokka:Espanjalaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Turuttaret

Turuttaret oli suomalainen naistrio, joka vaikutti 1970- ja 1980-luvuilla. Vuonna 1974 trio esiintyi puolen vuoden ajan Yhdysvalloissa.http://www.ts.fi/extra/?ts=1,3:1010:0:0,4:10:0:1:2005-10-29,104:10:336403,1:0:0:0:0:0: == Kokoonpano == * Hannele Changezi – basso * Maire Pohjanheimo (ent. Tammenlaakso) – haitari * Satu Tammela-Miehelä – pianohttp://www.hypermedia.fi/VYS/lauluyhtyeet.html == Diskografia == * * == Lähteet == == Aiheesta muualla == * Luokka:Suomalaiset lauluyhtyeet
Suvisoudut

Suvisoudut on vuosittain, vuodesta 1981 lähtien järjestetty yksipäiväinen soutu- ja markkinatapahtuma Merimaskussa, Naantalissa. Tapahtuma järjestetään Kirkonsalmen rannalla Merimaskun kirkonkylässä kesäkuussa, yleensä juhannuksen jälkeen. 1990-luvulla tapahtuma keräsi vuosittain 3 000–4 000 kävijää. Soutusarjoja on sekä kilpa- että harrastetasoisia, soutu- ja kirkkoveneille. Ohjelmassa on myös musiikkiesityksiä. Alun perin tapahtuma oli Merimaskun kunnan järjestämä, mutta myöhemmin sen järjestivät urheiluseurat ja kunta tuki tapahtumaa rahallisesti. Suvisoudut on osa Länsirannikon Cup -soutukilpailuja. Vuonna 2010 tapahtuma jäi järjestämättä, koska nykyisen Naantalin kaupungin kanssa ei päästy sopimukseen tapahtumasta. Suvisoutujen jatkosta ei ole varmuutta. == Lähteet == == Aiheesta muualla == * * * Luokka:Naantalin tapahtumat Luokka:Suomen soutukilpailut
Androids

Androids oli suomalainen rokkiyhtye, joka vaikutti 1980-luvun lopulla ja ehti julkaista neljä singleä ja yhden pitkäsoiton. Alex ja Bone vaikuttivat sitä ennen Johnny Lee Michaelsin taustayhtyeessä, johon loppuvaiheessa liittyi myös Jone. ==Kokoonpano== * Scarlette (Tommy Eriksson), (laulu) * Ade Manninen, (kitara) * Jone Ullakko, (bassokitara, syntetisaattori, laulu). * Alex, (kosketinsoittimet, huuliharppu) * Bone Moroney, rummut ==Taustahenkilöt== * Jari Laasanen, tuottaja * Vesa Aitokari, muusikko * Jouni Välimaa, muusikko http://www.imperiumi.net/index.php?act=interviews&id;=1028 ==Diskografia== -Flamingo Records (FIN): Singlet: * Same As You/N.Y.C. (FGS-45, 1987) * Same As You/N.Y.C./When the Sun Turns To Rain (FGMX-12, 1988) * Let It All Out (FGMX-16, 1988) * Hard Loving Girl/ Crawl (FGS-52, 1988) Albumit: * Let It All Out (FGLP-28, 1988) * Let It All Out (FGCASS-19, 1988) -Hilargi Records (ESP) * Let It All Out (Hilargi-128, 1989) CD- julkaisut: -SunCityRecords (AUS) * Let It All Out (SunCity SR025, 2008) ==Lähteet== ==Aiheesta muualla== * * Historiaa Luokka:Suomalaiset rockyhtyeet
Oceansat

Oceansat on Intian avaruusjärjestön ISROn valtameriä tutkiva satelliitti. Ensimmäinen eli IRS-P4 laukaistiin 26. toukokuuta 1999 ja toinen laukaistiin 23. syyskuuta 2009 Polar Satellite Launch Vehicle- eli PSLV-kantoraketilla Sriharikotan avaruuskeskuksesta. http://www.gisdevelopment.net/news/viewn.asp?id=GIS:N_cmgnvpjear Lokakuun puolivälissä 2009 satelliitti alkoi komissiointivaiheen jälkeen tehdä mittauksia. http://www.spacemart.com/reports/India_Ocean_Satellite_Relays_Images_Data_999.html ==Satelliitti== Satelliitti painaa 1 050 kg. Se lentää aikanaan 720 km korkealla polaariradalla ylittäen ekvaattorin klo 12 päivällä. Satelliitti on suunniteltu toimimaan vähintään 5 vuotta. P4:n instrumentit ovat * Ocean Colour Monitor (OCM), joka kuvaa meren värin. Instrumentilla on kahdeksan mittauskaistaa. Sen mittaustuloksista voidaan seurata krorofyllin ja planktonin määrää. Kuvan leveys on 1 420 km. * Multifrequency Scanning Microwave Radiometer (MSMR) eli mikroaaltoradiometri, jolla on neljä mittaustaajuutta. Se mittaa mm. meren pinnan lämpötilaa, tuulta ja pilvien vesimäärää. http://www.isro.org/irsp4.htm ==Lähteet== Luokka:Kaukokartoitussatelliitit Luokka:Vuoden 2009 avaruustoiminta
Olen legenda

Olen legenda () on Richard Mathesonin vuonna 1954 ilmestynyt romaani. Kirjan suomennos ilmestyi vuonna 2007 Vaskikirjojen kustantamana. Suomennettu teos sai vuoden 2007 Tähtivaeltaja-palkinnon. Palkintoraati kuvaili teosta kerronnaltaan taloudelliseksi, vaikuttavaksi kuvaukseksi yksinäisyydestä, erakoitumisesta ja niiden rapauttavista psyykkisistä vaikutuksista. Raadin mukaan yli 50 vuotta vanha klassikko hätkähdyttää edelleen ajanmukaisuudellaan. Romaanin loppuratkaisua kehuttiin lisäksi nerokkaaksi. Kirjan pohjalta on tehty neljä elokuvaa: L’ultimo uomo della terra (1964), Viimeinen mies (1971), I Am Legend (2007) ja I Am Omega (2007). Lisäksi Night of the Living Dead (1968) otti George A. Romeron mukaan vahvasti vaikutteita Mathesonin romaanista ja sen ensimmäisestä elokuvasovituksesta.http://cinefantastiqueonline.com/2008/02/retrospective- night-of-the-living-dead-1968/#content == Juoni == Vampirismin levittyä pandemiaksi ja yhteiskuntajärjestyksen romahdettua Robert Neville on eristäytynyt taloonsa. Perheensä taudille menettänyt Neville on immuuni taudille, ja hän uskoo olevansa ainut tartunnalta säästynyt ihminen. Hän viettää päivänsä talonsa puolustusvarustelua ehostaen ja päivänvalon heikentämiä vampyyreita surmaten. Surkean tilanteensa takia Neville kamppailee jatkuvasti toivottomuuden tunteen, masennuksen ja alkoholinkäytön kanssa. Hän yrittää kuitenkin selvittää vampirismin fysiologisia syitä parannuskeinon kehittämisen toivossa. Eräänä päivänä Neville löytää naisen, joka vaikuttaa terveeltä. Neville vie naisen kotiinsa. Nainen, jonka nimi on Ruth, kertoo menettäneensä miehensä taudille vastikään. Hän sanoo olevansa immuuni taudille, mutta epäluuloinen Neville haluaa varmistua verinäytteen avulla siitä, ettei Ruth ole taudin kantaja. Ruth lyö Nevilleä ja pakenee, mutta hän jättää kirjeen, jossa kertoo kuuluvansa vampyyreihin, jotka ovat perustamassa uutta yhteiskuntaa tuhoutuneen ihmiskunnan raunioille. Ruth oli lähetetty vakoilemaan Nevilleä, mutta hän on rakastunut Nevilleen ja kehottaa siksi tätä pakenemaan. Neville ei kuitenkaan pakene, ja uutta yhteiskuntaa rakentavien vampyyreiden iskuryhmä vangitsee hänet. Vankilassa Ruth tulee tapaamaan Nevillea ja kertoo, että Neville tullaan teloittamaan. Tehdäkseen Nevillen kuolemasta helpomman Ruth antaa hänelle myrkkykapseleita. Ruthin lähdettyä Neville katsoo ikkunasta teloitustaan ulkona odottavien vampyyrien väkijoukkoa, ja tajuaa asetelman kääntyneen päälaelleen: hänestä on tullut uuden maailman asukkien mielissä samanlainen kammoksuttava hirviö kuin mitä vampyyrit olivat aiemmin ihmismielissä, legendaa. == Lähteet == == Aiheesta muualla == * Jussi Ahlroth: Lajinsa viimeinen – ja muutama kävelevä ruumis. Helsingin Sanomat 24.12.2007. * Vesa Sisättö: Maailman raunioilla. Kiiltomato.net 11.2.2008. Luokka:Vuoden 1954 kirjat Luokka:Post-apocalypse- kirjallisuus Luokka:Kauhuromaanit Luokka:Yhdysvaltalaiset tieteisromaanit
Mike MacDowel

Michael George Hartwell MacDowel (13. syyskuuta 1932 Great Yarmouth, Norfolk, Englanti – 18. tammikuuta 2016) oli brittiläinen Formula 1 -kuljettaja. ==Ura== ===Formula 1=== MacDowel osallistui ainoastaan vuoden 1957 Ranskan GP:hen, jossa hän ajoi seitsemänneksi, mutta ei saavuttanut pisteitä. Hän jakoi sijoituksensa Jack Brabhamin kanssa. MacDowel ajoi myös sarjan ulkopuolisissa kilpailuissa. Vuosi Talli Valmistaja Moottori 1 2 3 4 5 6 7 8 Sija Pisteet 1957 Cooper Car Company Cooper T43 Climax S4 ARG MON 500 FRA 7 GBR GER PES ITA - 0 ; Huomioita ===Hillclimbing (mäkiajot)=== MacDowel voitti Britannian Hillclimbing -sarjan mestaruuden vuosina 1973–1974. Hän ajoi myös kierrosennätyksen Shelsley Walshin kilpailussa 1973, 1 000 jaardia 28,21 sekunnissa. ==Lähteet== Luokka:Brittiläiset Formula 1 -kuljettajat Luokka:Englantilaiset urheilijat Luokka:Vuonna 1932 syntyneet Luokka:Vuonna 2016 kuolleet
Herbert MacKay-Fraser

Herbert 'Mac' MacKay-Frasier (23. kesäkuuta 1927 Pernambuco, Brasilia – 14. heinäkuuta 1957) oli yhdysvaltalainen Formula 1 -kuljettaja. ==Ura== MacKay- Fraser syntyi Brasilian Pernambucossa (nykyisin osa Recifeä) vuonna 1927 keskiluokkaiseen yhdysvaltalaisperheeseen. MacKay-Fraserin isä oli varakas kahviplantaasin omistaja, joka halusi molemmille pojilleen Yhdysvaltain kansalaisuuden Brasilian sijasta. MacKay-Fraser työskenteli myös kahviplantaasilla, kunnes kiinnostui ajamaan kilpa-autoja Brasilian ja Euroopan sarjoissa. Hän siirtyi ajamaan Euroopan sarjoihin 1950-luvun puolivälissä ajaen mm. Ferrarin, Lotuksen ja BRM:n autoilla, joissa hän kohtasi kilpailuissa usein teknisiä ongelmia. Formula 1 -sarjaan MacKay-Fraser osallistui ainoastaan vuoden 1957 Ranskan GP:ssä, jossa hän keskeytti tekniseen vikaan eikä saavuttanut pisteitä. Hän kuoli viikon kuluttua Coupe de Vitesse -kilpailussa Reims-Gueuxissa, kun hän menetti F2-luokan Lotuksensa hallinnan kovassa vauhdissa. Vuosi Talli Valmistaja Moottori 1 2 3 4 5 6 7 8 Sijoitus Pisteet 1957 Owen Racing Organisation BRM P25 BRM S4 ARG MON 500 FRA Kesk. GBR GER PES ITA - 0 ==Lähteet== Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1927 syntyneet Luokka:Vuonna 1957 kuolleet
Naron avaruuskeskus

frame|KSLV-1 Naron avaruuskeskus ( 나로우주센터, 羅老宇宙센터, Naro Uju Senteo, Naro Uju Sentŏis) on Etelä-Korean avaruuskeskus Goheungin maakunnassa.http://www.koreatimes.co.kr/www/news/nation/2008/07/133_28047.html Etelä-Korean avaruusjärjestö KARI operoi keskusta.South Korea Begins Construction Of New Space Center – Korean Information Service, SpaceDaily, August 12, 2003"Korea to enter space race in 2008", http://www.korea.net/News/News/NewsView.asp?serial_no=20080102014∂=107| , Ro Ji-woong Korea.net Staff Writer, 03 January , 2008, accessed October 28, 2008 == Laukaisut == Ensimmäinen kantoraketin ja sen kuljettaman koesatelliitin laukaisun piti tapahtua alkuvuonna 2009, mutta on siirtynyt syksyyn. "Home- Made Satellite to Be Put Into Orbit Next Year", http://www.koreatimes.co.kr/www/news/biz/2008/10/123_32918.html|, Kim Tong- hyung Staff Reporter, 10-19-2008, accessed October 28, 2008 25\. elokuuta 2009 KSLV-1 (eli Naro-1) laukaistiin Naron avaruuskeskuksesta. Laukaisu oli osittainen epäonnistuminen.http://www.spaceflightnow.com/news/n0908/25kslv/ 10\. kesäkuuta 2010 Narosta laukaistuun KSLV-1 rakettiin (Naro 1) menetettiin yhteys 107 sekunnin kuluttua laukaisusta ja raketin oletetaan räjähtäneen.South Korea says rocket likely exploded after liftoff Spaceflight Now 10.6.2010.Etelä-Korean satelliittihanke epäonnistui jälleen Yle.fi Uutiset 10.6.2010. Viitattu 11.6.2010. Bloombergin mukaan Etelä-Korea menetti kahden miljardin euron taloudellisen hyödyn epäonnistumisen myötä.South Korea Rocket Explodes in Blow to Space Ambition (Update1) Bloomberg BusinessWeek 10.6.2010.Etelä-Korean satelliitti tuhoutui taas Digitoday 11.6.2010. ==Katso myös== *KARI (Etelä-Korean avaruusjärjestö) ==Lähteet== ==Aiheesta muualla== *Official Website (English) *Public relations website by Goheung County *Korea's space program to blast off as space center nears completion Luokka:Laukaisukeskukset Luokka:Avaruuskeskukset
Jari Aula

Jari Aula (s. 29. tammikuuta 1961 Rovaniemi) on suomalainen radiokuuluttaja, toimittaja ja kääntäjä. Hän on opiskellut venäjän kieltä ja kirjallisuutta ja myöhemmin muun muassa slavistiikkaa (länsi- ja eteläslaavilaiset kielet ja kulttuurit). Koulutukseltaan Aula on filosofian maisteri Helsingin yliopistosta. Hän on opiskellut myös ulkomailla, muun muassa 1980-luvulla silloisessa Leningradin valtiollisessa yliopistossa ja myöhemmin myös Prahassa (Kaarlen yliopisto) sekä Bratislavassa. Aula on auktorisoitu venäjän, ukrainan, tšekin ja slovakin kääntäjä. Lisäksi hän hallitsee slaavilaisista kielistä muun muassa puolaa, bulgariaa ja sorbia. Jari Aula on toiminut kuuluttajana Yleisradion suomenkielisillä radiokanavilla vuodesta 1982 ja nykyään hän on Yle Radio 1:n kuuluttaja. Hän on tehnyt myös monia radio- ohjelmia, muun muassa Tuntematon Venäjä -radiosarjaa ja Eurooppalaisia puheenvuoroja -otsakkeen alle. Keväällä 2022 alkoi Aulan nykyinen viikoittaissarja Kielen päällä, joka käsittelee kieleen liittyviä asioita. Aula on suomentanut muun muassa Slovakian tunnetuimpiin runoilijoihin kuuluvan Miroslav Válekin runokokoelmat Dotyky (Kosketuksia, 2009) sekä Milovanie v husej koži & Nepokoj (Rakastelua kananlihalla & Rauhattomuutta 2014) sekä Jiří Dědečekin haikuja (2012). Lisäksi Aula on lukenut pitkään äänikirjoja. Hän sai Sokeain Ystävien tiedonvälityspalkinnon 2011 lukemastaan 770 äänikirjasta ja lähes 10 000 äänitetystä lukutunnista. == Käännökset== * Válek, Miroslav: Kosketuksia. Kampus Kustannus 2009. ISBN 978-951-9113-81-4 * Válek, Miroslav: Rakastelua kananlihalla. Rauhattomuutta. Kampus Kustannus 2014. ISBN 978-951-9113-90-6 == Lähteet == * Suomalaiset kääntäjät – Finska translatorer: Jari Aula * http://www03.oph.fi/kaantajat/ * https://www.syry.fi/media/tiedonvalityspalkinto-2011 * Jari Aulan toimittamien radio-ohjelmien listaus Yle Areenassa * Kuuluttaja Jari Aula – 40 vuotta radioäänenä (haastattelu Yle Areenassa) Luokka:Ylen toimittajat Luokka:Suomalaiset radiotoimittajat Luokka:Suomalaiset radiokuuluttajat Luokka:Vuonna 1961 syntyneet Luokka:Elävät henkilöt
New Black Panther Party

The New Black Panther Party () on Yhdysvalloissa toimiva mustien nationalistien rasistinen järjestö, joka on perustettu Dallasissa, Texasissa vuonna 1989. Jotkin puoleen johtohahmot ovat ilmaisseet vihansa ja raa´at toimintatavat valkoisten vahingoittamiseksi ja jopa hävittämiseksi. Vaikka puolue käyttää itsestään nimeä Uudet mustat pantterit, ei sillä ole mitään yhtäläisyyksiä vanhan Mustat pantterit -nimisen järjestön kanssa. == Katso myös == * Mustat pantterit Luokka:Yhdysvaltalaiset järjestöt Luokka:Rasismi Yhdysvalloissa Luokka:Musta separatismi
Raitatuulihaukka

Raitatuulihaukka (Falco zoniventris) on Madagaskarin kotoperäinen jalohaukka. == Koko ja ulkonäkö == Linnun pituus on 27–30 cm ja siipien kärkiväli 60–68 cm. Se on päältä harmaa, alapuolelta vaalea tummanharmain poikkiraidoin. Nokka, koivet, vahanahka ja paljas alue silmän ympärillä ovat keltaiset. Nuori lintu on ruskehtava ja tummasilmäinen. == Esiintyminen == Raitatuulihaukat elävät Madagaskarilla, runsaimpia ne ovat saaren etelä- ja länsiosissa. Lajin elinympäristön ala on 100 000–1 000 000 neliökilometriä ja populaatio on kooltaan vähintään 10 000 aikuista yksilöä. == Elinympäristö == Laji asuttaa sademetsien reunoja, metsäaukeita, taimikoita ja kuivia metsiä kahden kilometrin korkeudelle merenpinnasta. == Lisääntyminen == Pesä on usein puun rungon päällyskasvin kolossa tai päällä, joskus toisen lintulajin, yleisimmin sirppivangan (Falculea palliata) vanhassa pesässä. Naaras munii tavallisesti kolme kellahtavaa munaa. Haudonta-aika on keskimäärin 29 päivää.Pesimäbiologiaa == Ravinto == Lajin ruokavalio koostuu liskoista, erityisesti kameleonteista, pikkulinnuista, hyönteisistä ja sammakoista. == Lähteet == * globalraptors.org * animalpicturesarchive (kuva) * kestreling.com (kuvia) === Viitteet === Luokka:Jalohaukat
Isto

Isto on suomalaisen miehen nimi. Se on syntynyt kansanomaisena lyhentymänä heprealaisperäisestä nimestä Israel, joka on esiintynyt myös muodossa Istrael ja merkitsee "Jumala taistelee". Raamatussa nimi Israel esiintyy sekä patriarkka Jaakobin että kansan ja sen perustaman valtion nimenä. Toisen selityksen mukaan nimi on peräisin varjagien sankarin nimestä Istr tai Istrur, joka on Suomessakin tunnettu kansanomaisesti nimellä Istara, Isteri tai Istero. Iston nimipäivä on 9. syyskuuta. Digi- ja väestötietoviraston mukaan Isto-nimen on vuoden 2019 loppuun mennessä saanut lähes 1 200 suomalaista. == Tunnettuja Istoja == * Isto Hiltunen (s. 1967), iskelmälaulaja, muusikko, juontaja ja levytuottaja * Isto Jakola (s. 1940), kuvataiteilija * Isto Kauppinen (s. 1999), pesäpalloilija ja valmentaja * Isto Lysmä (1936–2012), musiikki- ja urheilutoimittaja * Isto Ruoppila (s. 1935), psykologian professori * Isto Turpeinen (s. 1960), tanssija, tanssitaiteen tutkija ja pedagogi * Isto Virtanen (1935–2002), jääkiekkoilija == Isto sukunimenä == Isto on myös seuraavien henkilöiden sukunimi: * Edvard Isto (1865–1905), taidemaalari, Hyökkäys-maalauksen tekijä * Sanna Isto (s. 1965), lastenkirjailija == Lähteet == Luokka:Etunimet Luokka:Sukunimet
SKA Habarovsk

SKA Habarovsk voi tarkoittaa ainakin seuraavia: * FC SKA Energiya Habarovsk, jalkapalloseura * SKA-Neftjanik Habarovsk, jääpalloseura * Amur Habarovsk, jääkiekkoseura, ent. SKA Amur Habarovsk
Amelia

Amelia viittaa muun muassa seuraaviin: * Amelia, naisen etunimi * Amelia, ruotsalainen aikakauslehti * Amelia, kaupunki Italiassa Ternin maakunnassa * Marco Amelia (s. 1982), italialainen jalkapallomaalivahti * Porto Amelia, nykyisin Pemba, kaupunki Mosambikissa * Amelian piirikunta, piirikunta Virginiassa, Yhdysvalloissa * Amelia Court House, kunta Amelian piirikunnassa, Yhdysvalloissa ;Britannian kuninkaallinen laivasto * HMS Princess Amelia (1757), kolmannen luokan linjalaiva * HMS Amelia (1796), 38-tykkinen viidennen luokan alus * HMS Amelia (1856), Albacore-luokan tykkivene * HMS Amelia (1872), rannikkovartiolaiva * HMS Amelia (1888), rannikkovartioston tykkivene ==Katso myös== * Amalia
Amberin yhdeksän prinssiä

Amberin yhdeksän prinssiä () on Roger Zelaznyn vuonna 1970 ilmestynyt fantasiaromaani, joka on viisiosaisen Amberin kronikat -sarjan avausosa. Kirjan suomennos ilmestyi vuonna 2008 Vaskikirjojen kustantamana. Vaskikirjat on julkaissut suomeksi myös sarjan toisen osan Avalonin luodit. == Vastaanotto == Amberin yhdeksän prinssiä oli vuonna 1971 ehdolla Mythopoeic-palkinnon saajaksi. Yhdysvaltalaisen science fiction -lehti Locuksen äänestyksessä vuonna 1987 Amberin yhdeksän prinssiä sijoittui kaikkien aikojen seitsemänneksi parhaaksi fantasiaromaaniksi. SF Reviews.net -sivuston arvostelun mukaan Amber-sarja ei ole suurta kirjallisuutta sen enempää kuin Edgar Rice Burroughsin romaanit, mutta on vastaavalla tavalla puhdasta pulp- viihdettä. Tarinan maailma sisältää paljon mielikuvituksellisia yksityiskohtia, mutta teoksen rakenne on silti tiivis. Suomennoksen Helsingin Sanomissa arvioineen Toni Jerrmanin mukaan Zelazny on luonut omaperäisen, tiiviin ja eheän fantasiaseikkailun. Teoksen kieli on ihailtavan nopeatempoista, mutta mukana on myös runollisia ilmauksia. Kirjan teemoiksi Jerrman nostaa esiin vallan, moraalin ja ihmisen muovautuminen kokemustensa kautta. Portti-lehden Liisa Rantalaihon mukaan ”[j]uttu voisi olla vain yksi miekanheiluttelu kymmenien samanlaisten joukossa, ellei Zelazny olisi niin ilmiömäinen tyylitaituri.”Rantalaiho, Liisa: Amberin yhdeksän prinssiä. Portti 1/2008. Tähtivaeltaja-lehden Niko Peltosen mielestä Amberin yhdeksän prinssiä ei sisällä romaanilta yleensä kaivattuja hyveitä. ”Mielikuvituksellisia ideoita ja nopeita käänteitä se sen sijaan on pullollaan, mikä varmasti vetoaa Weird Tales -pulpin ystäviin.”Peltonen, Niko: Amberin yhdeksän prinssiä. Tähtivaeltaja 2/2008. Kommentti.fi-sivustolla kirjan arvioinut Maria Ihonen toteaa, että Amberin yhdeksää prinssiä ei kannata lähestyä suurena taiteena, mutta silti kerronnan huolettomuus häiritsee. Ympäristö ja hahmot eivät tunnu uskottavilta eivätkä saa eläytymään teokseen. Hän arvostelee Zelaznyn käyttämää kovaksikeitetystä dekkarista tuttua tyyliä, jossa aidot tunnereaktiot sivuutetaan. Kun tuhansien ihmisten tappamisesta kerrotaan yliolkaisen summaavalla tyylillä, on arvostelijan mukaan vaikea pitää päähenkilön muitakaan kokemuksia tai päämääriä mielekkäinä. Myös teoksen suomennos horjahtelee paikoin. == Lähteet == == Aiheesta muualla == * Lyn Gardner: The Solitary Quest: The Hero's Search for Identity in Roger Zelazny's Amber . 26.9.2006. Luokka:Yhdysvaltalaiset fantasiaromaanit Luokka:Vuoden 1970 kirjat
Avalonin luodit

Avalonin luodit () on Roger Zelaznyn vuonna 1972 ilmestynyt fantasiaromaani. Teos on viisiosaisen Amberin kronikat -sarjan toinen osa ja suoraa jatkoa sarjan edelliselle teokselle Amberin yhdeksän prinssiä. == Vastaanotto == Romaani oli Mythopoeic-palkinnon ehdokkaana vuonna 1973. Legolas- fantasialehden arvostelijan mukaan ”Avalonin luodit on samanlaista mestarillista tarinankerrontaa kuin Amberin yhdeksän prinssiäkin. Teos on rytmitetty lähes täydellisesti eikä suvantokohtia juurikaan ole.”Lauronen, Mika-Petri: Avalonin luodit. Legolas #46. Tähtivaeltaja-lehden Toni Jerrmanin mukaan teoksesta puuttuu kekseliäisyys ja kielellinen irrottelu, toisin kuin sarjan ensimmäisestä osassa.Jerrman, Toni: Avalonin luodit. Tähtivaeltaja 1/2009. == Lähteet == Luokka:Yhdysvaltalaiset fantasiaromaanit Luokka:Vuoden 1972 kirjat
Voimistelu kesäolympialaisissa 1896 – miesten renkaat

Miesten renkaat kesäolympialaisissa 1896 käytiin 9. huhtikuuta. Kilpailun voitti kreikkalainen Ioannis Mitropulos. Sijat 1, 2, 3 ja 5 ovat tiedossa, mutta neljännestä paikasta ei ole varmuutta. == Tulokset == == Lähteet == Luokka:Voimistelu kesäolympialaisissa 1896
Black Magic Six

Black Magic Six eli BM6 on helsinkiläinen blues -henkistä punkia soittava duo, jonka muodostavat J-Tan ja Lew Siffer. Duon debyyttialbumi Evil Acupunction julkaistiin Ähky Recordsin kautta helmikuussa 2008. Toinen studioalbumi Doomsday Bound julkaistiin maaliskuussa 2010 Cobra Recordsin kautta. Kolmannen Brutal Blues -albuminsa Black Magic Six julkaisi Big Money Recordingsin kautta tammikuussa 2012. == Diskografia == === Studioalbumit === * * * * * == Aiheesta muualla == * * * Black Magic Six Ähky Recordsin sivustolla Luokka:Suomalaiset duot Luokka:Suomalaiset punkyhtyeet
Rautainen unelma

Rautainen unelma () on Norman Spinradin vuonna 1972 ilmestynyt romaani. Kirja oli Nebula-palkintoehdokas 1972. Metafiktiivinen ja vaihtoehtohistoriallinen romaani sisältää romaanin Hakaristin herra, jonka esitetään voittaneen Hugo- palkinnon vuoden 1954 parhaana tieteisromaanina. Kirjan kirjoittaja on vuonna 1919 Yhdysvaltoihin muuttanut Adolf Hitler, joka oli luonut uran aluksi pulp- lehtien kuvittajana ja myöhemmin niiden tarinoiden kirjoittajana. Loppusanat romaanin sisällä on laatinut kuvitteellinen tutkija New Yorkin yliopistosta. == Lähteet == == Aiheesta muualla == * Thomas M. Wagner: The Iron Dream. SF Reviews.net 1999. Luokka:Yhdysvaltalaiset tieteisromaanit Luokka:Vuoden 1972 kirjat
Juri Onufrijenko

Juri Onufrijenko (; s. 6. helmikuuta 1961) on venäläinen kosmonautti. Onufrijenko syntyi Riasnessa, Ukrainan neuvostotasavallassa, vuonna 1961. Hän valmistui sotilaslentäjäksi vuonna 1982. Hän lensi Neuvostoliiton ja Venäjän ilmavoimissa yli 800 tuntia Aero L-29 ja Aero L-39, Suhoi Su-7, Suhoi Su-17, Mil Mi-4 ilma-aluksilla. Hänet valittiin kosmonauttikoulutukseen vuonna 1989. Insinööriupseerina hän opiskeli vuonna 1994 kartografiksi Moskovan valtionyliopistosta. Vuonna 1996 Onufrijenko toimi Mir-21-lennon päällikkönä. Hän vietti Mir-avaruusasemalla 193 päivää. Vuonna 2001 Onufrienko toimi Kansainvälisen ISS-avaruusaseman Retkikunta 4:n miehistön päällikkönä. Hän oli ISS-avaruusasemalla 196 päivää. ==Aiheesta muualla== * Official NASA Biography * Spacefacts biography of Yuri Onufrienko Luokka:Neuvostoliittolaiset avaruuslentäjät Luokka:Vuonna 1961 syntyneet Luokka:Elävät henkilöt
Evil Acupunction

Evil Acupunction on suomalaisen punk duo Black Magic Sixin ensimmäinen studioalbumi. Albumi julkaistiin 6. helmikuuta 2008 Ähky Recordsin kautta. == Kappaleet == # # # # # # # # # # # # Nuclear Winter Nightclub (vain vinyyliversiolla) == Arvostelut == * Desibeli.net: == Lähteet == == Aiheesta muualla == * Luokka:Vuoden 2008 esikoisalbumit Luokka:Black Magic Sixin albumit